पाएं अपने शहर की ताज़ा ख़बरें और फ्री ई-पेपरडाउनलोड करें
राष्ट्रीय राजमार्ग 52 पर बुधवार दोपहर 3 बजे करीब डूंगरगांव घाटी में झालरापाटन की ओर से आ रहे मिनी ऑटो में अचानक आग लग गई। उसमें सोयाबीन का तेल भरा हुआ था। आग कुछ ही देर में फैल गई। इस घटना में ऑटो व तेल जल गया। प्रारंभिक तौर पर पता चला है कि ऑटो सोयाबीन तेल लेकर घाटोली कस्बे में जा रहा था।घाटोली निवासी व्यापारी एवं ऑटो मालिक रामरतन गुप्ता ने बताया कि झालरापाटन से निजी ऑटो से ड्राइवर सोयाबीन तेल लेकर घाटोली आ रहा था। दोपहर 3:00 से 3:30 के बीच डूंगरगांव की घाटी की चढ़ाई के वक्त इंजन में आग लग गई। इसका पता चलने पर ड्राइवर गाड़ी रोककर नीचे उतर गया।
आग की लपटें बढ़ गई और पूरा ऑटो आग की आगोश समा गया। आग से तेल की जरीकेन, डिब्बे व ऑटो जलकर राख हो गया। घटना के समय घाटी पर कोई नहीं था। व्यापारी रामरतन गुप्ता ने बताया कि गाड़ी और उसमें रखे 60 नग सोयाबीन के तेल के जलकर राख हो गए। इसमें करीब सवा लाख रुपए का तेल और गाड़ी जलने से करीब 6 लाख रुपए का नुकसान हुआ है।^बुधवार को डूंगरगांव की घाटी पर ऑटो में शार्ट सर्किट के कारण आग लग गई। गाड़ी मालिक द्वारा रिपोर्ट दर्ज करवाई गई है।बालचंद, कार्यवाहक थानाप्रभारी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn